section_heading: Povijest
paragraph_text: Transaero je svoje poslovanje započeo kao čarter prijevoznik s iznajmljenim zrakoplovima od Aeroflota. Kompanija je osnovana 28. prosinca 1990. i bila je prva privatna tvrtka koja je dobila dozvolu za obavljanje usluga prijevoza putnika u Sovjetskom Savezu. Prvi čarter let, od Moskve do Tel Aviva, ostvaren je 5. studenoga 1991. U srpnju 1992. Transaero je dobio svoj prvi Ilyushin Il-86. Postali su i prvi privatni zračni prijevoznik u Rusiji koji je obavljao redovne letove, a prve redovne letove su imali u siječnju 1993. iz Moskve za Kijev, Soči i Almati. Prvi redovni međunarodni let su imali u studenom 1993., a radilo e o letu iz Moskve za Tel Aviv.